gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6313, del 19-07-2010 (2010/7823)

RESOLUCIÓ de 6 de juliol de 2010, de la directora general de Família, de la Conselleria de Benestar Social, per la qual es publiquen les subvencions concedides en l'any 2010 per al sosteniment de centres de dia d'atenció especialitzada a menors.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6313

Data del DOGV
:   19-07-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/7823


Data del document
:   06-07-2010

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * política social
    * ajuda pública

RESOLUCIÓ de 6 de juliol de 2010, de la directora general de Família, de la Conselleria de Benestar Social, per la qual es publiquen les subvencions concedides en l'any 2010 per al sosteniment de centres de dia d'atenció especialitzada a menors. [2010/7823]  
En compliment del que disposa la Llei 38/2003, de 17 de novembre, General de Subvencions, que en l'article 18 establix que els òrgans administratius concedents publicaran en el diari oficial corresponent les subvencions concedides, amb expressió de la convocatòria, el programa i el crèdit pressupostari a què s'imputen, el beneficiari, la quantitat concedida i la finalitat de la subvenció, i en virtut de la Resolució de 27 de febrer de 2009 (DOCV núm. 5967, de 04.03.2009), del conseller de Benestar Social i vicepresident tercer del Consell, sobre delegació de l'exercici de competències en determinats òrgans de la Conselleria, resolc:  
Donar publicitat a les subvencions concedides després de la convocatòria establida en l'Ordre 9/2010, de 29 d'abril (DOCV núm. 6262, de 07.05.2010), de la Conselleria de Benestar Social, per la qual es regulen i convoquen ajudes dirigides al sosteniment de centres de dia d'atenció especialitzada a menors, per a l'any 2010, amb càrrec al programa pressupostari 313.30, «Família i adopcions», línia de subvenció T1327, «Centres d'atenció especialitzada sector menor», relacionades en l'annex d'esta resolució.  
València, 6 de juliol de 2010.- La directora general de Família: Carolina Martínez García.  
Annex  

Diari Oficial de la Generalitat Valenciana


Sumari del DOGV 6306, del 08-07-2010 (2010/7188)

Informació pública del projecte de reparcel·lació dels terrenys inclosos en l'actuació industrial El Pla II.
------------------------------------------------------------------------------------------------------------

### Dades del document

Número de DOGV
:   6306

Data del DOGV
:   08-07-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/7188


Data del document
:   21-06-2010

Organisme emissor
:   Ajuntament de Castelló

Tipus de document
:   Anunci

Descriptors 

:   * Castelló
    * pla d'urbanisme
    * administració local

Informació pública del projecte de reparcel·lació dels terrenys inclosos en l'actuació industrial El Pla II. [2010/7188]  
L'Alcaldia Presidència de la corporació ha aprovat, per Resolució de 17/06/2010, el sotmetiment a informació pública del projecte de reparcel·lació dels terrenys inclosos en l'actuació industrial El Pla II, presentat per Sepes, Entitat Pública Empresarial de Sòl, per termini d'un mes a comptar des de l'endemà de la publicació, perquè puga ser examinat per tots els qui resulten interessats a fi de deduir les consideracions, reclamacions i/o al·legacions que consideren oportunes.  
Durant el període d'informació pública es podrà consultar la citada documentació a l'oficina d'urbanisme de l'Ajuntament en dies i hores hàbils.  
El que es publica en compliment d'allò disposat en l'article 177 de la Llei 16/2005, de 30 de desembre, Urbanística Valenciana, i l'article 416 del Decret 67/2006, de 19 de maig, pel qual s'aprova el Reglament d'Ordenació i Gestió Territorial Urbanística  
Villanueva de Castellón, 21 de juny de 2010.- L'alcalde president: Alfred Gregori i Puig.
Diari Oficial de la Generalitat Valenciana


Sumari del DOGV 6348, del 06-09-2010 (2010/8979)

Notificació de la sentència dictada en el judici de divorci contenciós número 1397/2009.
----------------------------------------------------------------------------------------

### Dades del document

Número de DOGV
:   6348

Data del DOGV
:   06-09-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/8979


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el judici de divorci contenciós número 1397/2009. [2010/8979]  
Divorci contenciós 001397/2009   
Part demandant: Alfredo Gómez Paredes.  
Part demandada: Maite Fernández Díaz.  
En el judici a què es fa referència s'ha dictat la resolució que té el text que, literalment, és com segueix:  
«Dispositiva  
Estime la demanda plantejada per Alfredo Gómez Paredes, representat per la procuradora senyora Aparicio Boscá, contra Maite Fernández Díaz, declarada en rebel·lia, i declare dissolt, per causa de divorci, el matrimoni contret pels esmentats cònjuges, amb tots els efectes legals.  
Tot això sense fer una condemna especial en les costes d'aquest procediment.  
I Una vegada siga ferma aquesta resolució, trameteu-ne una testimoniança al Registre Civil on figure inscrit el matrimoni, perquè l'anoten al marge.  
Aquesta és la meua sentència, que de conformitat amb el que disposen els articles 265 i 266 de la Llei Orgànica del Poder Judicial s'anotarà en el llibre corresponent, i de què es durà una testimoniança a les actuacions originals, i que es notificarà a les parts, fent-los saber que contra aquesta sentència poden preparar en aquest Jutjat un recurs d'apel·lació, en els cinc dies següents a la seua notificació, davant de l'Audiència Provincial de València.   
Ho pronuncie, mane i firme».  
L'anterior sentència l'ha llegida i publicada la jutgessa que la va dictar, de forma legal, i en el dia de la seua data, en done fe.  
Atés que es desconeix el domicili o la residència actuals de la part demandada, la jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de sentència Maite Fernández Díaz.  
València, 12 de juliol de 2010.- El secretari judicial: Rafael Roselló Sobrevela.
Diari Oficial de la Generalitat Valenciana


Sumari del DOGV 6241, del 08-04-2010 (2010/3846)

ACORD 1898/VII, de 30 de març de 2010, de la Mesa de Les Corts, de derogació del Reglament de pensions parlamentàries i altres prestacions econòmiques a favor dels exdiputats de Les Corts.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6241

Data del DOGV
:   08-04-2010

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2010/3846


Data del document
:   30-03-2010

Organisme emissor
:   Corts Valencianes

Tipus de document
:   Acord

Anàlisi jurídica

 Descriptors 

:   * Corts Valencianes
    * parlamentari
    * legislació
    * segur d'invalidesa

ACORD 1898/VII, de 30 de març de 2010, de la Mesa de Les Corts, de derogació del Reglament de pensions parlamentàries i altres prestacions econòmiques a favor dels exdiputats de Les Corts. [2010/3846]  
La Mesa de Les Corts, atès l'informe emès pels Serveis Jurídics de Les Corts, a petició de la Presidència, en data 8 de febrer de 2010, ha acordat per unanimitat, en la reunió del dia 16 de febrer de 2010, realitzar les actuacions necessàries per a adoptar, amb el coneixement previ de la Comissió de Govern Interior de Les Corts, la decisió següent: Derogar el Reglament de pensions parlamentàries i d'altres prestacions econòmiques a favor dels exdiputats de Les Corts, aprovat per la Mesa de Les Corts a proposta de la Comissió de Govern Interior el 21 d'octubre de 2006 (BOCV número 255, de 19 de gener de 2007).  
La Comissió de Govern Interior, en la reunió del dia 30 de març de 2010, s'ha assabentat de l'acord adoptat per la Mesa de Les Corts en la reunió del dia 16 de febrer de 2010, relatiu a la derogació del reglament susdit de pensions parlamentàries i d'altres prestacions econòmiques a favor dels exdiputats de Les Corts.  
En virtut de l'anterior, la Mesa de Les Corts, atès l'informe emès pels Serveis Jurídics de Les Corts, a petició de la Presidència, en data 8 de febrer de 2010, i assabentada amb caràcter previ la Comissió de Govern Interior, ha adoptat per unanimitat, en la reunió del dia 30 de març de 2010, el següent acord:  
Primer  
Derogar el Reglament de pensions parlamentàries i d'altres prestacions econòmiques a favor dels exdiputats de Les Corts, aprovat per la Mesa de Les Corts a proposta de la Comissió de Govern Interior el 21 d'octubre de 2006 (BOCV número 255 de 19 de gener de 2007).  
Segon  
Publicar aquest acord en el Butlletí Oficial de Les Corts i en el Diari Oficial de la Comunitat Valenciana.  
Palau de Les Corts, València, 30 de març de 2010.- La presidenta: Maria Milagrosa Martínez Navarro. El secretari segon: Antoni Such Botella.
Diari Oficial de la Generalitat Valenciana


Sumari del DOGV 6253, del 26-04-2010 (2010/4202)

Llista definitiva d'admesos, nomenament del tribunal i dia de l'examen per a cobrir una plaça de tècnic mitjà de biblioteca.
----------------------------------------------------------------------------------------------------------------------------

### Dades del document

Número de DOGV
:   6253

Data del DOGV
:   26-04-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/4202


Data del document
:   06-04-2010

Organisme emissor
:   Ajuntament de Carcaixent

Tipus de document
:   Anunci

Anàlisi jurídica

 Descriptors 

:   * Carcaixent

Llista definitiva d'admesos, nomenament del tribunal i dia de l'examen per a cobrir una plaça de tècnic mitjà de biblioteca. [2010/4202]  
Pel Decret de l'Alcaldia, i després d'haver finalitzat el termini per a presentar sol·licituds per a la provisió en propietat d'una plaça de tècnic mitjà de biblioteca, corresponent a l'oferta d'ocupació pública de l'any 2007, les bases de la qual van ser publicades per mitjà de sengles anuncis en el Butlletí Oficial de la Província de València número 269, de data 12 de novembre de 2009, i en el Diari Oficial de la Comunitat Valenciana número 6151, de data 24 de novembre de 2009, i convocades per mitjà d'un anunci en el Boletín Oficial del Estado número 313, de data 29 de desembre de 2009, i atés que no hi ha cap aspirant exclòs, de conformitat amb el que disposen les bases que regeixen la convocatòria, l'alcaldessa va acordar:  
Primer  
Aprovar la llista definitiva d'admesos i exclosos que s'indiquen:  
Admesos: Ribera Ribera, Amanda V.   
Exclosos: no cap.  
Segon  
Designar els membres que han de constituir el tribunal qualificador, la composició del qual serà la següent:  
Titulars:  
President: Jordi Verdú Benavent, secretari general accidental.  
Vocals: Salut Cubells Llácer, bibliotecària de l'Ajuntament d'Algemesí.  
Dolores García Hinarejos, bibliotecària.  
María Cruz Trujillo Panadero, arxivera.  
Elvira L. Grau Olivert, cap de secció.  
Secretari: José E. Cogollos Albiñana, cap de secció.  
Suplents:  
President: José M. Pla Just, interventor.  
Vocals: Ana I. Bono Guaita, bibliotecària de l'Ajuntament de Picassent.  
Consuelo Soler Pepiol, coordinadora cultura.  
Juan Leiva Alcalá, psicòleg.  
María José Beneyto Puig, psicòloga.  
Secretària: Maria Teresa Gimeno Salom, cap de secció.  
Tercer  
Fixar com a data, lloc i hora en què se celebren les proves selectives les següents:  
Data: 28 de juny de 2010.  
Hora: 09.30 hores.  
Lloc: sala de sessions de l'Ajuntament.  
Quart  
Publicar les llistes definitives d'admesos i exclosos en el Diari Oficial de la Comunitat Valenciana i al tauler d'edictes de l'Ajuntament.  
Carcaixent, 6 d'abril de 2010.- L'alcaldessa: Lola Botella Arbona. El secretari accidental: Jordi Verdú Benavent.
Diari Oficial de la Generalitat Valenciana


Sumari del DOGV 6395, del 11-11-2010 (2010/12206)

Oferta de empleo público correspondiente al ejercicio 2010
----------------------------------------------------------

### Dades del document

Número de DOGV
:   6395

Data del DOGV
:   11-11-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/12257


Data del document
:   14-10-2010

Organisme emissor
:   Ajuntament de Rocafort

Tipus de document
:   Anunci

Descriptors 

:   * Rocafort
    * concurs administratiu

Oferta de empleo público correspondiente al ejercicio 2010 [2010/12240]  
Funcionaris de carrera  
  
Personal laboral  
  
\*\*\*\*\*\*\*\*\*\*\*\*\*\*\*\*\*\*\*  
Funcionarios de carrera  
  
Personal laboral  
  
Oferta d'ocupació pública corresponent a l'exercici 2010 (aprovada per Junta de Govern local en sessió extraordinària, de data 8 d'octubre de 2010).   
Rocafort, 14 d'octubre de 2010.- El alcalde: Sebastián Bosch Ponce.
Diari Oficial de la Generalitat Valenciana


Sumari del DOGV 6334, del 17-08-2010 (2010/8744)

Adjudicació provisional número ITE/01/2010. Serveis de redacció de projecte d'execució, direcció facultativa de les obres i coordinació de seguretat i salut de les noves instal·lacions cientificotecnològiques per a la investigació i desenvolupament en el camp de les noves fonts d'energia renovable de l'Instituto Tecnológico de la Energía al Parc Tecnològic de Paterna (València).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6334

Data del DOGV
:   17-08-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/8744


Data del document
:   20-07-2010

Organisme emissor
:   Instituto Tecnologico de la Energia, ITE

Tipus de document
:   Resolució

Descriptors 

:   * adjudicació de contracte administratiu
    * contracte de serveis

Adjudicació provisional número ITE/01/2010. Serveis de redacció de projecte d'execució, direcció facultativa de les obres i coordinació de seguretat i salut de les noves instal·lacions cientificotecnològiques per a la investigació i desenvolupament en el camp de les noves fonts d'energia renovable de l'Instituto Tecnológico de la Energía al Parc Tecnològic de Paterna (València). [2010/8744]  
1. Entitat adjudicadora  
a) Organisme: Instituto Tecnológico de la Energía (ITE).  
b) Número d'expedient: ITE/01/2010  
2. Objecte del contracte  
a) Tipus: serveis.  
b) Descripció: prestació de serveis de redacció de projecte d'execució, direcció facultativa de les obres i coordinació de seguretat i salut de les noves instal·lacions cientificotecnològiques per a la investigació i desenvolupament en el camp de les noves fonts d'energia renovable de l'Instituto Tecnológico de la Energía al Parc Tecnològic de Paterna (València).  
c) CPV: 71300000-1 Serveis d'enginyeria.  
3. Tramitació i procediment  
a) Tramitació: ordinària.  
b) Procediment: negociat sense publicitat.  
4. Pressupost base de licitació:  
a) Import total: 60.000 euros, IVA exclòs.  
5. Adjudicació provisional  
a) Data: 20 de juliol de 2010.  
b) Contractista: Germinet Comunicaciones, SL.  
c) Import d'adjudicació: 59.900 euros, IVA exclòs.  
Paterna, 20 de juliol de 2010.- El director de l'ITE: Alfredo Quijano López.
Diari Oficial de la Generalitat Valenciana


Sumari del DOGV 6228, del 17-03-2010 (2010/2496)

Citació de compareixença a fi de notificar liquidacions per taxes sanitàries en l'Hospital Francesc de Borja de Gandia.
-----------------------------------------------------------------------------------------------------------------------

### Dades del document

Número de DOGV
:   6228

Data del DOGV
:   17-03-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/2496


Data del document
:   19-02-2010

Organisme emissor
:   Conselleria de Sanitat

Tipus de document
:   Anunci

Citació de compareixença a fi de notificar liquidacions per taxes sanitàries en l'Hospital Francesc de Borja de Gandia. [2010/2496]  
Segons que disposa l'article 112 de la Llei 58/2003, de 17 de desembre, General Tributària, i com que s'ha intentat la notificació a la persona interessada o al seu representant per dues vegades, sense que haja sigut possible per causes no imputables al centre gestor, es posa de manifest, mitjançant este anunci, que estan pendents de notificar les liquidacions per taxes sanitàries que s'especifiquen a continuació.  
Per tot això, dispose que els subjectes passius, obligats tributaris indicats anteriorment, o els seus representants ben acreditats, hauran de comparéixer en el termini de 15 dies naturals, comptadors des de l'endemà de la publicació de la present resolució en el Diari Oficial de la Comunitat Valenciana, de dilluns a divendres, en l'horari de 09,00 a 14,00 hores, en el centre gestor Departament de Salut 12 - Hospital Francesc de Borja (pg. de les Germanies, 71, 46291, Gandia, València), a fi de practicar la notificació de l'acte esmentat.  
També s'advertix les persones interessades que, si no compareixen en el termini esmentat, la notificació s'entendrà com a feta amb caràcter general des de l'endemà del venciment del termini assenyalat per a comparéixer.  
València, 19 de febrer de 2010.- El director general de Recursos Econòmics: Eloy Jiménez Cantos.  

Diari Oficial de la Generalitat Valenciana


Sumari del DOGV 6212, del 23-02-2010 (2010/1687)

Ressenya de l'Acord de la Comissió Territorial d'Urbanisme de Castelló de 27 de novembre de 2009, pel qual s'aprova definitivament el Pla especial del Paratge Natural l'Estany del municipi de Nules.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6212

Data del DOGV
:   23-02-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/1687


Data del document
:   30-12-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Descriptors 

:   * Nules
    * pla d'urbanisme

Ressenya de l'Acord de la Comissió Territorial d'Urbanisme de Castelló de 27 de novembre de 2009, pel qual s'aprova definitivament el Pla especial del Paratge Natural l'Estany del municipi de Nules. [2010/1687]  
D'acord amb l'article 104.2.b de la Llei 16/2005, de 30 de desembre, urbanística valenciana (DOGV núm. 5467, de 31 de desembre de 2005) es publica la ressenya de l'Acord de la Comissió Territorial d'Urbanisme de Castelló de 27 de novembre de 2009 publicat amb les normes urbanístiques aprovades en el Butlletí Oficial de la Província de Castelló número 149, del dia 10 de desembre de 2009.  
- Expedient 2008/0279. Aprovació definitiva del Pla especial del Paratge Natural l'Estany del municipi de Nules.  
Castelló de la Plana, 30 de desembre de 2009.- El secretari de la Comissió Territorial d'Urbanisme: Fernando Renau Faubell.
Diari Oficial de la Generalitat Valenciana


Sumari del DOGV 6283, del 07-06-2010 (2010/6439)

DECRET 4/2010, de 2 de juny, del president de la Generalitat, pel qual nomena el senyor Rafael Vicente Queralt síndic major de la Sindicatura de Comptes de la Generalitat.
---------------------------------------------------------------------------------------------------------------------------------------------------------------------------

### Dades del document

Número de DOGV
:   6283

Data del DOGV
:   07-06-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/6439


Data del document
:   02-06-2010

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Sindicatura de Comptes
    * Síndic de Comptes
    * legislació

DECRET 4/2010, de 2 de juny, del president de la Generalitat, pel qual nomena el senyor Rafael Vicente Queralt síndic major de la Sindicatura de Comptes de la Generalitat. [2010/6439]  
El Ple de les Corts, en sessió de 19 de maig de 2010, va procedir a elegir com a síndics i síndica de comptes de la Generalitat el senyor Rafael Vicente Queralt, la senyora Marcela Miró Pérez i el senyor Antonio Mira-Perceval Pastor.   
D'acord amb el que establix l'article 22.1 de la Llei 6/1985, d'11 de maig, de la Sindicatura de Comptes, el síndic major de la Sindicatura de Comptes serà nomenat per un període de tres anys pel president de la Generalitat entre els síndics elegits per les Corts, si bé podrà ser reelegit, com preveu l'article 8 del Reglament de Règim Interior de la Sindicatura de Comptes.  
En virtut d'això, i de conformitat amb el que disposen els preceptes anteriors,  
DECRETE  
Nomenar el senyor Rafael Vicente Queralt síndic major de la Sindicatura de Comptes.  
València, 2 de juny de 2010  
El president de la Generalitat,  
FRANCISCO CAMPS ORTIZ